CELEX: 32012D0363
Language: sk
Date: 2012-07-04 00:00:00
Title: 2012/363/EÚ: Vykonávacie rozhodnutie Komisie zo 4. júla 2012 , ktorým sa členským štátom umožňuje predĺžiť dočasné povolenia, pokiaľ ide o nové účinné látky bixafén, Candida oleophila kmeň O, fluopyram, halosulfuron, jodid draselný, tiokyanatan draselný a spirotetramat [oznámené pod číslom C(2012) 4436]  Text s významom pre EHP

6.7.2012   
            
            
               SK
            
            
               Úradný vestník Európskej únie
            
            
               L 176/70
            
         VYKONÁVACIE ROZHODNUTIE KOMISIE
   zo 4. júla 2012,
   ktorým sa členským štátom umožňuje predĺžiť dočasné povolenia, pokiaľ ide o nové účinné látky bixafén, Candida oleophila kmeň O, fluopyram, halosulfuron, jodid draselný, tiokyanatan draselný a spirotetramat
   [oznámené pod číslom C(2012) 4436]
   (Text s významom pre EHP)
   (2012/363/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 1 štvrtý pododsek,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (2), a najmä na jeho článok 80 ods. 1 písm. a),
   keďže:
   
               (1)
            
            
               V súlade s článkom 80 ods. 1 písm. a) nariadenia (ES) č. 1107/2009 sa smernica 91/414/EHS naďalej uplatňuje na účinné látky, v prípade ktorých sa pred 14. júnom 2011 prijalo rozhodnutie v súlade s článkom 6 ods. 3 smernice 91/414/EHS.
            
         
               (2)
            
            
               V súlade s článkom 6 ods. 2 smernice 91/414/EHS bola v októbri 2008 Spojenému kráľovstvu doručená žiadosť spoločnosti Bayer CropScience AG o zaradenie účinnej látky bixafén do prílohy I k smernici 91/414/EHS. V rozhodnutí Komisie 2009/700/ES (3) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (3)
            
            
               V súlade s článkom 6 ods. 2 smernice 91/414/EHS bola v júli 2006 Spojenému kráľovstvu doručená žiadosť od spoločnosti BIONEXT sprl o zaradenie účinnej látky Candida oleophila kmeň O do prílohy I k smernici 91/414/EHS. V rozhodnutí Komisie 2007/380/ES (4) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (4)
            
            
               V súlade s článkom 6 ods. 2 smernice 91/414/EHS bola v júni 2008 Nemecku doručená žiadosť od spoločnosti Bayer CropScience AG o zaradenie účinnej látky fluopyram do prílohy I k smernici 91/414/EHS. V rozhodnutí Komisie 2009/464/ES (5) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (5)
            
            
               V súlade s článkom 6 ods. 2 smernice 91/414/EHS bola v máji 2005 Taliansku doručená žiadosť od spoločnosti Nissan Chemical Europe SARL o zaradenie účinnej látky halosulfuron do prílohy I k smernici 91/414/EHS. V rozhodnutí Komisie 2006/586/ES (6) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (6)
            
            
               V súlade s článkom 6 ods. 2 smernice 91/414/EHS bola v septembri 2004 Holandsku doručená žiadosť od spoločnosti Koppert Beheer BV o zaradenie účinnej látky jodid draselný do prílohy I k smernici 91/414/EHS. V rozhodnutí Komisie 2005/751/ES (7) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (7)
            
            
               V súlade s článkom 6 ods. 2 smernice 91/414/EHS bola v septembri 2004 Holandsku doručená žiadosť od spoločnosti Koppert Beheer BV o zaradenie účinnej látky tiokyanatan draselný do prílohy I k smernici 91/414/EHS. V rozhodnutí 2005/751/ES sa potvrdilo, že dokumentačný súbor údajov je úplný, a bolo možné konštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (8)
            
            
               V súlade s článkom 6 ods. 2 smernice 91/414/EHS bola v októbri 2006 Rakúsku doručená žiadosť od spoločnosti Bayer CropScience AG o zaradenie účinnej látky spirotetramat do prílohy I k smernici 91/414/EHS. V rozhodnutí Komisie 2007/560/ES (8) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (9)
            
            
               Potvrdenie úplnosti dokumentačných súborov údajov bolo potrebné, aby bolo možné pristúpiť k ich podrobnému preskúmaniu a aby členské štáty mohli udeliť dočasné povolenia na obdobie najviac troch rokov v súvislosti s prípravkami na ochranu rastlín s obsahom príslušných účinných látok, a to pri splnení podmienok stanovených v článku 8 ods. 1 smernice 91/414/EHS, a najmä podmienok týkajúcich sa podrobného posúdenia účinných látok a prípravkov na ochranu rastlín vzhľadom na požiadavky stanovené v uvedenej smernici.
            
         
               (10)
            
            
               Účinky týchto účinných látok na zdravie ľudí a na životné prostredie sa posudzovali v súlade s ustanoveniami článku 6 ods. 2 a 4 smernice 91/414/EHS, a to z hľadiska spôsobov použitia navrhnutých žiadateľmi. Spravodajské členské štáty predložili Komisii príslušné návrhy hodnotiacich správ 16. decembra 2009 (bixafén), 5. februára 2008 (Candida oleophila kmeň O), 30. augusta 2011 (fluopyram), 30. marca 2008 (halosulfuron), 27. júla 2007 (jodid draselný a tiokyanatan draselný) a 29. apríla 2008 (spirotetramat).
            
         
               (11)
            
            
               Po predložení návrhov hodnotiacich správ spravodajskými členskými štátmi sa uznalo za potrebné požiadať žiadateľov o ďalšie informácie a spravodajské členské štáty o preskúmanie týchto informácií a predloženie ich posúdenia. Preskúmavanie dokumentačných súborov údajov preto stále prebieha a hodnotenie nebude možné ukončiť v časovom rámci stanovenom v smernici 91/414/EHS vykladanom v spojení s rozhodnutiami Komisie 2010/457/ES (9) (Candida oleophila kmeň O, jodid draselný a tiokyanatan draselný) a 2010/671/ES (10) (spirotetramat).
            
         
               (12)
            
            
               Keďže na základe hodnotenia sa doteraz nezistili žiadne dôvody na bezprostredné obavy, v súlade s ustanoveniami článku 8 smernice 91/414/EHS by sa členským štátom malo umožniť predĺženie dočasných povolení udelených v súvislosti s prípravkami na ochranu rastlín obsahujúcimi príslušné účinné látky o 24 mesiacov s cieľom umožniť, aby sa pokračovalo v preverovaní dokumentačných súborov údajov. Predpokladá sa, že hodnotenie a rozhodovací proces v súvislosti s rozhodnutím o možnom schválení v súlade s článkom 13 ods. 2 nariadenia (ES) č. 1107/2009, pokiaľ ide bixafén, Candida oleophila kmeň O, fluopyram, halosulfuron, jodid draselný, tiokyanatan draselný a spirotetramat, sa ukončí do 24 mesiacov.
            
         
               (13)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty môžu predĺžiť dočasné povolenia týkajúce sa prípravkov na ochranu rastlín s obsahom bixafénu, Candida oleophila kmeň O, fluopyramu, halosulfuronu, jodidu draselného, tiokyanatanu draselného a spirotetramatu o časové obdobie, ktoré skončí najneskôr 31 júla 2014.
   Článok 2
   Toto rozhodnutie stráca účinnosť 31 júla 2014.
   Článok 3
   Toto rozhodnutie je určené členským štátom.
   
      V Bruseli 4. júla 2012
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 309, 24.11.2009, s. 1.
   
      (3)  Ú. v. EÚ L 240, 11.9.2009, s. 32.
   
      (4)  Ú. v. EÚ L 141, 2.6.2007, s. 78.
   
      (5)  Ú. v. EÚ L 151, 16.6.2009, s. 37.
   
      (6)  Ú. v. EÚ L 236, 31.8.2006, s. 31.
   
      (7)  Ú. v. EÚ L 282, 26.10.2005, s. 18.
   
      (8)  Ú. v. EÚ L 213, 15.8.2007, s. 29.
   
      (9)  Ú. v. EÚ L 218, 19.8.2010, s. 24.
   
      (10)  Ú. v. EÚ L 290, 6.11.2010, s. 49.